《念奴娇 日本于八月十日向同盟国乞降感赋1945》
清代·钱宝琮

东夷黩武，肆侵凌、豕突狼奔初歇。海外忽传风色换，万里波涛歇咽。广岛车辎，长崎樯橹，武库星罗列。二弹丸下，一时都付陈迹。
只见群丑游魂，一夫残喘，委伏求存恤。貔虎移军收失地，火速中原传檄。同气同仇，我疆我理，共奋中兴业。马关遗恨，者番当可清涤。

作者简介：（1771—1827）浙江海盐人，字质甫，一字子寿，号恬斋，原名昌龄。钱载孙。嘉庆四年进士，官山西布政使。画兰竹深得家法。有《恬斋遗稿》。